De store sjøer

De store sjøer (engelsk: The great lakes, fransk: Grands Lacs) er de fire innsjøene Ontariosjøen, Eriesjøen, Øvresjøen (Lake Superior) og Michigan-Huronsjøen i grenseområdet mellom  USA og Canada.  Michigansjøen og Huronsjøen har tradisjonelt vært regnet som to separate sjøer, men hydrologisk sett er de én sammenhengende sjø der de to delene forbindes via det åtte kilometer brede og 37 meter dype Mackinacstredet.Michigan and Huron: One Lake or Two ? fra Pearson Education, Inc: Information Please Database, 2007.

Sjøene er den største gruppen med ferskvannssjøer i verden, er en del av verdens største ferskvannssystem. Innsjøene inneholder over 35 000 øyer og er koblet til havet gjennom et system av sluser, kanaler og elver. Imidlertid er slusene for smale for mange skip, noe som har begrenset sjøfarten på sjøene. Til tross for størrelsen, har de en tendens til å fryse til om vinteren.

En mye mindre, sjette innsjø, St. Clairsjøen, mellom Huron og Erie er også en del av det samme ferskvannssystemet, men regnes ikke blant de store innsjøene.

Elvene i ferskvannsystemet
Systemet inkluderer også elvene som binder sjøene sammen:
 St. Mary's River fra Superior til Huron
 St. Clair River fra Huron til St. Clair
 Detroitelven fra St. Claire til Erie
 Niagaraelven, med Niagarafallene fra Erie til Ontario

Michigan er koblet til Huron gjennom Mackinacstredet. Disse to sjøene ligger like høyt over havet og er geologisk det samme vannmassivet, men er geografisk adskilt og regnes derfor for å være to forskjellige sjøer. En halvøy og store øyer deler Huron i to deler; hovedsjøen og Georgian Bay.

Systemet har utløp gjennom St. Lawrence-elva, som løper ut fra Ontariosjøen gjennom Quebec til Atlanterhavet. Et utall elver renner ut i dette systemet, over 200 bare i Superiorsjøen.

Nøkkeltall
Fra vest mot øst, den retningen vannet generelt flyter, plasserer sjøene seg slik:

 Navn Overflate Volum Største dybde Høyde over havet Grenser mot InfoSuperior82 000 km²12 232 km³406 m183 mOntario, Canada; Wisconsin, Minnesota, Michigan, USA.Verdens største ferskvannssjø målt etter overflate, nest størst i volum.Michigan57 750 km²4 918 km³281 m177 mIndiana, Wisconsin, Illinois, Michigan, USADen eneste som ligger fullstendig i USA. Samme høyde over havet og egentlig det samme vannmassiv som Huron, men de ligger geografisk adskilt.Huron59 600 km²3 538 km³230 m177 mMichigan, USA; Ontario, Canada.Den nest største. Inneholder Manitoulinøya, verdens største innsjøøy.Erie24 000 km²483 km³? m174 mOhio, New York (delstat), Pennsylvania, Michigan, USA; Ontario, Canada.Den minste i volum og grunneste.Ontario19 009 km²1 639 km³244 m75 mNew York, USA; Ontario, CanadaDen minste overflate og ligger mye lavere enn de andre

Referanser


Kategori:Subregioner
Kategori:1000 artikler enhver Wikipedia bør ha